Բարձրագույն դասարան (հեռուստասերիալ)

Բարձրագույն դասարան (անգլ.՝ A. N. T. Farm), Disney հեռուստաալիքի կատակերգական հեռուստասերիալը, որը հեռարձակվել է 2011 թվականի մայիսի 6-ից մինչև 2014 թվականի մարտի 21-ը։ «Ամեն ինչ թիփ թոփ կամ կյանք տախտակամածին» սերիալի եզրափակիչ սերիայից հետո եթեր հեռարձակվեց պիլոտային սերիա «TransplANTed»-ը։ Սերիալի սցենարիստը «Ամեն ինչ թիփ թոփ կամ կյանք տախտակամածին» սերիալի նախկին հեղինակ, համահեղինակ և գործադիր պրոդյուսեր Դեն Սիգներն էր։ Առաջին պրոմոն ցուցադրվել է «Լիմոնադե բերանը» ֆիլմի պրեմիերայի ժամանակ ։
2011 թվականի նոյեմբերի 30-ին հայտարարվեց երկրորդ եթերաշրջանի մեկնարկի մասին, որի պրեմիերան տեղի ունեցավ 2012 թվականի հունիսի 1-ին։ Երրորդ և վերջին եթերաշրջանի պրեմիերան տեղի է ունեցել 2013 թվականի մայիսի 31-ին։


== Սյուժե ==
«Բարձրագույն դասարան» սերիալի սյուժեն պտտվում  է Չայնա Պարկսի (Չայնա էն Մաքքլեյն) շուրջ, որը 11-ամյա երաժշտական հրաշամանուկ է, և նորեկ է Կալիֆոռնիա նահանգի Սան Ֆրանցիսկոյի տեղական միջնակարգ դպրոցի Բ. ՈՒ․ Կ. դասարանում։ Առաջին օրը նա հանդիպում է Օլիվ Դոյլին (Սիերա Մակքորմիք)՝ տեսողական հիշողությամբ օժտված մի աղջկա և հանճարեղ նկարիչ Քվիմբի Ֆլետչերին (Ջեյք Շորթ), ով առաջին հայացքից սիրահարվում է Չայնային։ Շուտով նրանք դարձան նրա լավագույն ընկերները դպրոցում։ Այնտեղ նա հանդիպում է  Անգուսին, ով գերազանց տիրապետում է համակարգչին և շուտով նույնպես դառնում է նրա ընկերը։ Նրանք ընկնում են տարբեր զվարճալի իրավիճակների մեջ։
Դպրոցի ամենահայտնի աղջիկ Լեքսի Ռիդը (Սթեֆանի Սքոթ) շարունակում է վախեցնել Չայնային, մտածելով, որ նրանք մրցում են դպրոցի աստղի տիտղոսի համար։ Նրան սիրահարված է Չայնայի ավագ եղբայրը՝ Քամերոն Պարկսը (Կարլոն Ջեֆրի), որը փորձում է խուսափել դպրոցում Չայնայից, քանի որ վախենում է, որ նա կվարկաբեկի իր հեղինակությունը։


== Կերպարներ ==


=== Գլխավոր կերպարներ ===
Չայնա Պարկս (Չայնա էն Մակքլեյն) ՝ 11-ամյա հրաշամանուկ աղջիկ, ով սովորում է Բ. ՈՒ. Կ. դասարանում, երաժշտական հանճար։ Նա նվագում է կիթառ, դաշնամուր, ջութակ, շեփոր, սաքսոֆոն, ֆլեյտա, թավջութակ, տավիղ, վոլինկե, վալտորնա, թերմենվոքս, հարվածային գործիքներ, շրթհարմոն, ֆագոտ և գդալներ, բայց զարմանալիորեն չի կարողանում նվագել եռանկյունու վրա։ Բացի այդ, նա շատ լավ է երգում ՝ մարդկանց ստիպելով պարել իր հոգեհարազատ ձայնի տակ։ Երբեք չի վախենում խնդիրներից, նա տեսնում է դպրոցը որպես հետաքրքիր վայր։ Ցավոք, նա ստիպված կլինի համոզել իր ընկերներին, որ չպետք է վախենալ դպրոցից։
Օլիվ Դաֆնա Դոյլ (Սիերա Մաքքորմիկ)՝ օժտված է տեսողական հիշողությամբ։ Շնորհիվ դրա, այն ամենը, ինչ նա երբևէ կարդացել է, լսել կամ տեսել, ընդմիշտ դաջվում է իր ուղեղի մեջ։ Օլիվը գրեթե ամեն ինչին ավելացնում է «հետաքրքիր» փաստեր։ Նա ավելի շուտ փորձում է փախչել Բ․ ՈՒ․ Կ.-ի  իր դասարանցիներից։ Օլիվը շատ տարբեր, տարօրինակ ֆոբիաներ ունի՝ ուրվականներից և թզուկներից ընդհուպ մինչև պոպկորնի և խալիի հանդեպ ունեցած վախ։ «Replicant» սերկայում Օլիվը ասում է, որ իր երկրորդ անունը Դաֆնա է։
Ֆլեթչեր Քվիմբին (Ջեյք Շորթ)՝ հանճարեղ արվեստագետ, շնորհաշատ արվեստի բոլոր ձևերում ՝ գեղանկարչություն, քանդակագործություն, գրաֆիկա և արվեստի այլ տեսակներ։ Բայց երբ Չայնան եկավ դասարան, Ֆլեթչերը սկսեց նկարել նրա դիմանկարները։ Նա սիրահարվեց նրան առաջին հայացքից, թեև թաքցրել է դա։ Նա նաև թաքցրել է, որ անընդհատ նկարում է նրան և նրա քանդակներն է անում։ Նրա երկրորդ անունն է Ֆլետչեր Պումպերինկել։
Լեքսի Ռիդ (Ստեֆանի Սկոտ)՝ Դպրոցի ամենահայտնի աղջիկը, ինչպես նաև Չայնայի ամենամեծ մրցակիցը։ Նա սերիալի հիմնական հակառակորդն է։ Չայնան Բ․ՈՒ․Կ դասարանի առաջնորդն է, բայց Լեքսին դեռ իրեն է համարում դպրոցի թագուհին։ Նա եղել է աստղ յուրաքանչյուր դպրոցում, մինչև, Չայնայի հայտնվելը իր կյանքում։ Այնուամենայնիվ, նա սկսում է ընկերություն անել Չայնայի և նրա ընկերների հետ, հատկապես Քամերոնի։ Ի վերջո, նա դառնում է դպրոցի նախագահ։ Նրա լավագույն ընկերուհին Պեյզլին է, որը անում է այն ամենը, ինչ-որ կասի Լեքսին, բայց երբեմն սխալ ուղղությամբ։ Լեքսին ատում է Վանեսսային, քանի որ բոլորն էլ կարծում են, որ Վանեսսան ավելի գեղեցիկ է քան ինքը։ Նա աշխատում է Հիպպո Ռեստորանում։
Քեմերոն Փարքս (Կարլոն Ջեֆրի)՝ Չայնայի ավագ եղբայրը, թեև նա շատ ժամանակ հանդես է գալիս Չայնայի ստվերում, քանի որ Չայնան հրաշամանուկ է, իսկ նա ոչինչ չգիտի, բայց վճռական է ինչ-որ բան գտնելու և  առանձնանալու համար։ Նրան այդքան էլ դուր չի գալիս, որ իր կրտսեր քույրը սովորում է իր դպրոցում, ուստի նա փորձում է իրենից հեռու մնալ։ Բայց երբ խոսքը վերաբերում է պայքարին, Քամերոնը կփորձի օգնել Չայնային, հատկապես, երբ խոսքը վերաբերում է Լեքսիի հետ կապված խնդիրներին։ Որոշ սերիաներում Չայնան օգնում է նրան։ Նա շատ ցածրահասակ է և դրա վրա անընդհատ կատակում են։ Քամերոնը ամենաբարձրահասակ երեխաներից մեկն էր, բայց նրա աճը շատ վաղ հասակում կանգ է առել։ Ավելի ուշ նա կսկսի հանդիպել Վանեսսա անունով մոդելի հետ։


== Երկրորդական դերեր ==
Անգուս Չեստնետ (Aedin Mincks)՝ համակարգչային հանճար, որը հաճախ իր համակարգչի վրա վիդեո խաղերի տեսքով անօրինական ծրագրեր է բեռնում։ Նա ուժգին, և անպատասխան սիրահարված է Օլիվին։ Քանի որ իր ամբողջ ժամանակը ծախսում է համակարգչի դիմաց նստած, նա բավականաչափ ծույլ է և ֆիզիկական առաջադրանքներ կատարելու ցանկություն չունի. «ClairvoyANT» էպիզոդում նա դպրոցում մի դասասենյակից մյուսը գնալու համար գնում է տարեցների համար նախատեսված անվանասայլակով, և դա բացատրում է նրանով, որ ալարում է քայլել։ Անգուսը 3-րդ եթերաշրջանից դառնում է գլխավոր հերոս։
Պեյզլի Խաունդստուդ  (Ellie Deberry) ՝ Լեքսիի լավագույն ընկերը։ Նա ինչպես և Լեքսին չիրլիդեր է։ Պեյզլին շատ հիմար է, և շփոթում է այն ամենը, ինչ տեղի է ունենում։ Սակայն նա չի մտածում, ինչպես Լեքսին, քանի որ նա մի նուրբ և անկեղծ աղջիկ է, ով հոգ է տանում մարդկանց մասին։ Նրան հեշտ է խաբել, և չնայած այն հանգամանքին, որ նրանք Լեքսիի հետ լավագույն ընկերներուհիներ են, նա Լեքսիին այդքան էլ լավ չի վերաբերվում։ Նա «ClairvoyANT» սերիայումց բաժանվում է իր ընկերոջից՝ Կիտից, քանի որ կարծում է, որ Կիտը հրել է հաշմանդամի սայլակը (իրականում Անգուսն էր հրել)։ Առաջին սերիայում նա ասաց, որ սիրում է աճպարարներին։
Սյուզան Սկիդմոր (Mindi Sterling)  դպրոցի տնօրեն։ Լիովին համոզված է, որ նա երիտասարդ է և գեղեցիկ, Նա նույնիսկ չի կարող հավատալ, որ հայելու մեջ նրա արտացոլանքն է։ Նա հորինել է Բ. ՈՒ. Կ. ծրագիրը, որպեսզի օգտագործի երեխաների տաղանդները իր սեփական կարիքների և օգուտների համար։  Նա միշտ շատ ձևեր է գտնում դպրոցի բյուջեն իր վրա ծախսելու համար։ Օրինակ  նա դինոզավրերի տեսքով նագիթսները փոխարինել է սովորականի, քանի որ դրանք ավելի էժան են։
Դերիլ Պարկս (Ֆայնես Միտչել)՝ Չայնայի և Քեմերոնի հայրը։  Նա շատ է սիրում իր դստերը, բայց չափից շատ է հոգ տանում նրա մասին։  Դերիլը ոստիկանական սպա է, բայց հաճախ իր աշխատանքի վայրում նա միայն ուտում է։
Գիբսոն (Զաք Սթիլ)՝ խորհրդատու, դասախոս, և Բ․ՈՒ․Կ. դասարանի թերապևտը։ Նա հոգատար, զգայուն, և ինչ-որ չափով հիմար է, ավելի շատ նման է երեխայի։ Նա սիրում է գործել, խաղալ մաջոնգ և  կերակրել աղավնիներին։  Գիբսոնը շատ փարթամ գանգուրներ ունի, որոնցում շատ տարբեր բաներ են տեղավորվում, օրինակ՝ մատուտակ, թաշկինակներ։ Բացի այդ, նրա մազերը շատ ամուր են։
Ռոքսանա Պարկս (Էլիզ Նիլ)՝ Չայնայի և Քեմերոնի մայրը։ Նա մանկական միջոցառումների անիմատոր է։ Ռոքսանան հայտնվել է միայն չորս դրվագներում։  Չնայած նրան, որ նա զբաղված է աշխատանքով, նա դեռ սիրում է իր երեխաներին։
Վիոլետ (Քլեր Էնգլեր)՝ Բ․ՈՒ․Կ դասարանի նորեկ, հայտնվել է միայն առաջին եթերաշրջանի վերջում։ Նա զբաղվում է սպորտի գրեթե բոլոր տեսակներով։ «DANTser» սերիայում բալետի ժամանակ ասաց, որ սիրահարված է Ֆլետչերին։ Նա հայտնվել է «InfANT» սերիայում, երբ Չայնան, Օլիվը, և Ֆլետչերը պետքէ բացահայտեին երեխայի տաղանդը։ Նա նաև հայտնվել է «fANTsy Girl» սերիայում, երբ ցանկանում էր պարել Ֆլետչերի հետ, բայց Ֆլետչերը չէր ուզում և համոզեց Վիոլետին, որ նա արդեն Չայնայի հետ է պարում։
Ջարեդ (Cameron Palatas)՝ սովորում է դպրոցում և հեռուստասերիալում երկրորդ պլանի կերպար է։ Նա հայտնվել է «you're the one that I wANT» սերիայում, որտեղ խաղացել է Չայնայի կեղծ սիրած տղայի ընկերոջ դերը, եռակի ժամադրման ժամանակ (Չայնա-Ջարեդ, Օլիվ-Անգուս, Ֆլեթչեր և իր դայակ Էլլա)։
Վանեսա (Վանեսա Մորգան)` մոդել Կանադայից, Քեմերոնի ընկերուհին։ Նա հայտնվել է «FANTasy Girl» սերիայում։  Քեմերոնը ննջում էր, այն պահին երբ նայում էր Լեքսիի ամսագրին, որի շապիկին Վանեսան էր։ Քեմերոնը սկսեց տեսնել նրան իր կյանքում որպես Ջին Գոսսամեր, բայց նա իսկական չէր, պարում Քեմերոնը տեսնում է, որ Վանեսայի լուսանկարներում չկա, և հասկանում է, որ դա իր երևակայությունն էր։ Հաջորդ Սերիայում Չայնան օգնում է Քեմերոնին գտնել ամսագրի շապիկից իրական աղջիկ, որի իսկական անունը Վանեսա Լաֆոնտեն է,և Անգուսը ամեն ինչ անում է, որպեսզի օգնի Քեմերոնին և տպավորություն գործի նրա վրա։ Վանեսաին վիրակապ են հագցրել աչքերի վրա, որոնք թույլ չեն տվել նրան տեսնել իսկական Քեմերոնին։  Բայց, ի վերջո, սուտը բացահայտվում է։ «ANTagonist» սերիայում Վանեսան և Քեմերոնը բաժանվում են։
Հիպո (Մեթ Լոու)՝ մի սարսափելի տղա, ռեստորանի սեփականատերը, որտեղ աշխատում է Լեքսին։


== Էպիզոդներ ==


=== Առաջին եթերաշրջան (2011-2012) ===


=== Երկրորդ եթերաշրջան 2012-2013 ===


== Երաժշտական ձայնասկավառակ ==
Ձայնասկավառակը թողարկվել է 2011 թվականի հոկտեմբերի 11-ին։  Բացի Չայնա Էն Մաքքլեյնի երգերից, ձայնասկավառակում ներառված են նաև Ստեֆանի Սքոթի «Pose» երգը, Կարլոն Ջեֆրիի «Summertime» երգը, ինչպես նաև McClain Sisters խմբի երկու երգերը՝ «Electronic Apology» և «Perfect Mistake» (խմբի կազմում են Չայնա Էնն Մաքքլեյնը և նրա քույրերը՝ Սիերան և Լորին Մաքլայնը)։  Ձայնսկավառակում ներառված է նաև 2 սինգլ։ Առաջին սինգլը՝ «Dynamite»-ը, թողարկվել է 2011 թվականի հուլիսի 26-ին։  Երկրորդ սինգլը «Calling All the Monsters»-ը, թողարկվել է 2011 թվականի սեպտեմբերի 20-ին։  «Calling All the Monsters» սինգլը մեծ հաջողություն է գրանցել ԱՄՆ-ում՝ հասնելով Billboard Hot 100-ի առաջին համարին, որը Billboard Hot 100-ում հասել է ամենաբարձր հորիզոնականին ալբոմի բոլոր երգերից։ Նա նաև առաջին տեղն է զբաղեցրել Billboard Top Heatseekers չարթում։ Երգը հասել է բարձր դիրքի Սլովակիայի չարթերում։ Մեծ Բրիտանիայի լավագույն 75-ում երգը նույնպես հասել է առաջին հորիզոնականին։ Այն գլխավորել Է Top Radio Disney 30 Countdown-ը։ Ձայնասկավառակը ձայնագրվել է «Hollywood Records» ձայնագրման ընկերության կողմից։


== Ծանոթագրություններ ==